text: Region Syddanmark har succes med at udlåne ledere
  28 februar 2014 kl. 14.06
  Flere end 100 syddanske virksomheder har lånt en leder via Region Syddanmark.
  Region Syddanmark har stor succes med projekt ?Lån en Leder?.
  Projektet henvender sig til små og mellemstore virksomheder i Region Syddanmark, der har potentiale til vækst, men mangler en leder eller specialist, som kan indfri potentialet.
  ?Lån en leder? begyndte i marts 2012 og skulle stoppe ved udgangen af 2013.
  Men på grund af gode resultater og efterspørgsel fra flere virksomheder har regionsrådet i Region Syddanmark besluttet, at ordningen skal fortsætte året ud.
  To af de virksomheder, som har benyttet sig af ordningen med stort udbytte, er Højer Pølser A/S i Højer og DVE Technologies i Rødding.
  For Højer Pølser A/S har forløbet med ?Lån en Leder? givet ny viden om, hvordan virksomheden skaber gode aftaler med de store detailkæder. 
  Og for DVE Technologies har ordningen betydet, at omsætningen blev øget med 300 procent, da den fik tilført viden til salgssiden.
  